**Ministru kabineta noteikumu projekta**

**„****Grozījumi Ministru kabineta 2009.gada 24.marta noteikumos Nr.265 „Noteikumi par darbības programmas „Infrastruktūra un pakalpojumi” papildinājuma 3.1.2.1.1.apakšaktivitāti „Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem””” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2009.gada 24.marta noteikumos Nr.265 „Noteikumi par darbības programmas „Infrastruktūra un pakalpojumi” papildinājuma 3.1.2.1.1.apakšaktivitāti „Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem”” (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu un Ministru kabineta 2011.gada 14.jūnija sēdes protokollēmuma (prot. Nr.36 20.§) 4.1.apakšpunktu, kas nosaka, ka Izglītības un zinātnes ministrijai līdz 2011.gada 19.augustam jāsagatavo un jāiesniedz Ministru kabinetā grozījumi Ministru kabineta 2009.gada 24.marta noteikumos Nr.265 „Noteikumi par darbības programmas „Infrastruktūra un pakalpojumi” papildinājuma 3.1.2.1.1.apakšaktivitāti „Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem””” (turpmāk – MK noteikumi Nr.265). |
| 2. | Pašreizējā situācija un problēmas | MK noteikumu Nr.265 4.punkts nosaka, ka 3.1.2.1.1.apakšaktivitātē „Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem” (turpmāk – 3.1.2.1.1.apakšaktivitāte) kopējais ierobežotās atlases ietvaros pieejamais finansējums ir 100 646 751 lats, tai skaitā Eiropas Reģionālās attīstības fonda (turpmāk – ERAF) finansējums – 85 549 738 lati, nacionālais publiskais līdzfinansējums – 7 374 785 lati, ko veido ERAF projektu līdzfinansēšanai paredzētais valsts budžeta finansējums, un privātais līdzfinansējums – 7 722 228 lati, ko var veidot jebkuri finansējuma saņēmēja rīcībā esošie līdzekļi, tajā skaitā kredītresursi, Eiropas Savienības struktūrfondu projektu līdzfinansēšanai izsniegtais valsts aizdevums un citi valsts budžeta līdzekļi, kas nav ERAF projektu līdzfinansēšanai paredzētais valsts budžeta finansējums. 3.1.2.1.1.apakšaktivitātes ierobežotas projektu iesniegumu atlases kārtas rezultātā par apstiprināto 31 projektu īstenošanu (no kuriem 27 projekti ir īstenošanās stadijā un 4 projekti ir pabeigti līdz 2011.gada jūnijam) noslēdzot līgumus ar kopējo attiecināmo finansējumu 100 440 431 latu apmērā (tai skaitā ERAF finansējumu 85 374 366 latu apmērā), ir izveidojies ERAF finansējuma atlikums 175 372 latu apmērā.  Ministru kabineta 2011.gada 14.jūnija sēdē (prot. Nr.36 20.§) ir apstiprināti grozījumi darbības programmas „Infrastruktūra un pakalpojumi” papildinājumā, kas paredz  3.1.2.1.1.apakšaktivitātes ERAF finansējumu 175 372 latu apmērā pārdalīt DPP 3.1.1.1.aktivitātei „Mācību aprīkojuma modernizācija un infrastruktūras uzlabošana profesionālās izglītības programmu īstenošanai”, lai nodrošinātu pilnībā pabeigtu 1.posmā plānoto optimizācijas programmu, tas ir, skolu reorganizāciju (apvienošanu) un profesionālās izglītības kompetences centru izveidi atbilstoši profesionālās izglītības iestāžu saskaņotajām stratēģijām.  Saskaņā ar Ministru kabineta 2011.gada 14.jūnija sēdes protokollēmuma (prot. Nr.36 20.§) 4.1.apakšpunktu ir nepieciešams precizēt MK noteikumus Nr.265, paredzot 3.1.2.1.1.apakšaktivitātei kopējo pieejamo finansējumu atbilstoši darbības programmas „Infrastruktūra un pakalpojumi” papildinājumam.  Papildu tam MK noteikumu Nr.265 31.punkts paredz, ka 3.1.2.1.1.apakšaktivitātes projektu iesniegumu vērtēšanas komisijas sastāvā iekļauj Reģionālās attīstības un pašvaldību lietu ministrijas pārstāvjus.  Ņemot vērā, ka ar Ministru kabineta 2010.gada 22.novembra rīkojumu Nr.676 „Par Reģionālās attīstības un pašvaldību lietu ministrijas likvidācijas nodrošināšanu” ar 2011.gada 1.janvāri Reģionālās attīstības un pašvaldību lietu ministrija tiek pievienota Vides ministrijai un likumu „Grozījums Ministru kabineta iekārtas likumā” (pieņemts Saeimā 2010.gada 16.decembrī), kas nosaka, ka vides ministra amata nosaukums ir mainīts uz „vides aizsardzības un reģionālās attīstības ministrs”, nepieciešams precizēt MK noteikumu Nr.265 31.punktu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz precizēt 3.1.2.1.1.apakšaktivitātei pieejamā finansējuma apmēru, nosakot tās kopējo ierobežotās atlases ietvaros pieejamo finansējumu 100 440 430 latu apmērā, tai skaitā ERAF finansējumu 85 374 366 latu apmērā, nacionālo publisko līdzfinansējumu 7 343 836 latu apmērā, ko veido ERAF projektu līdzfinansēšanai paredzētais valsts budžeta finansējums, un privātais līdzfinansējums 7 722 228 latu apmērā, ko var veidot jebkuri finansējuma saņēmēja rīcībā esošie līdzekļi, tai skaitā kredītresursi, Eiropas Savienības struktūrfondu projektu līdzfinansēšanai izsniegtais valsts aizdevums un citi valsts budžeta līdzekļi, kas nav ERAF projektu līdzfinansēšanai paredzētais valsts budžeta finansējums, un nodrošinot MK noteikumu Nr.265 atbilstību Ministru kabineta 2011.gada 14.jūnija sēdē (prot. Nr.36 20.§) apstiprinātajiem grozījumiem darbības programmas „Infrastruktūra un pakalpojumi” papildinājumā.  Papildu tam noteikumu projekts paredz precizēt MK noteikumu Nr.265 31.punktā noteiktās 3.1.2.1.1.apakšaktivitātes projektu iesniegumu vērtēšanas komisijas sastāvu, aizstājot tajā Reģionālās attīstības un pašvaldību lietu ministriju ar Vides aizsardzības un reģionālās attīstības ministriju. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Noteikumu projekts sagatavots saskaņā ar Ministru kabineta 2011.gada 14.jūnija sēdē (prot. Nr.36 20.§) apstiprinātajiem grozījumiem darbības programmas „Infrastruktūra un pakalpojumi” papildinājumā.  Noteikumu projekts neaizskar sabiedrības tiesības, tāpēc projekta izstrādes procesā nav nepieciešams iesaistīt sabiedrības pārstāvjus. |
| 7. | Cita informācija | Nav. |

Anotācijas II un III – projekts šīs jomas neskar.

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Saskaņā ar Ministru kabineta 2011.gada 14.jūnija sēdes protokollēmuma (prot. Nr.36 20.§) 4.punktu ir nepieciešams veikt grozījumus:   * Ministru kabineta 2010.gada 1.novembra noteikumos Nr.1025 „Noteikumi par darbības programmas „Infrastruktūra un pakalpojumi” papildinājuma 3.1.2.1.2.apakšaktivitāti „Jaunu koledžas studiju programmu attīstība aviācijas nozarē””; * Ministru kabineta 2010.gada 13.aprīļa noteikumos Nr.346 „Noteikumi par darbības programmas „Infrastruktūra un pakalpojumi” papildinājuma 3.1.3.2.aktivitāti „Atbalsts vispārējās izglītības iestāžu tīkla optimizācijai””; * Ministru kabineta 2008.gada 11.novembra noteikumos Nr.939 „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitāti „Mācību aprīkojuma modernizācija un infrastruktūras uzlabošana profesionālās izglītības programmu īstenošanai””.   Par iepriekšminēto tiesību aktu projektu izstrādi ir atbildīga Izglītības un zinātnes ministrija. |
| 2. | Cita informācija | Nav. |

Anotācijas V un VI – projekts šīs jomas neskar.

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Izglītības un zinātnes ministrs R.Broks

Vizē: Valsts sekretārs M.Gruškevics

25.07.2011 11:42

987

J.Sviridenkova

67047774, jevgenija.sviridenkova@izm.gov.lv